Mosulas
Mosulas – miestas Irake, prie Tigro upės. 2,07 mln. gyventojų. Išvystyta tekstilės pramonė (audinys muslinas kilęs būtent nuo Mosulo miesto pavadinimo), maisto, odos, avalynės, metalo pramonė, gaminamas Mosulo marmuras. Apylinkėse išgaunama nafta. Mosule yra muziejus – Asirijos ir Partos meno paminklas, didelė Nur ad Dino (arba Džami al Kabiro) mečetė ir minaretas (XII a.). Yra universitetas (įkurtas 1967 m.), mokslo centrai.